इस बात का जवाब देते हुए उन्होंने बीबीसी से कहा, "मैं सिंगल हूं लेकिन प्यार के लिए फ़िलहाल कतई तैयार नहीं हूं. क्योंकि इस फ़़ील्ड में प्यार क्या दोस्ती के लिए वक़्त नहीं मिलता. मेरा पूरा फ़ोकस काम पर है."लेकिन पिछले दो साल से तो उनकी कोई फ़िल्म आई नहीं आई. फिर वो भला कहां व्यस्त रहीं.इसका जवाब देते हुए नरगिस कहती हैं, "मैं विज्ञापनों की शूटिंग में व्यस्त रही. कई पत्रिकाओं के लिए फ़ोटो शूट किए और अपनी हिंदी पर भी काम करती रही."अपने बारे में आ रही तमाम ख़बरों पर उनकी क्या प्रतिक्रिया रहती है.इस पर नरगिस का जवाब था, "पहले मैं काफी परेशान हो जाती थी. लेकिन धीरे-धीरे समझ गई कि स्टार होने की ये क़ीमत तो निभानी पड़ेगी. लोगों को अपना पेपर तो बेचना ही पड़ेगा."फिलहाल नरगिस अपनी फ़िल्म 'मद्रास कैफे' के प्रमोशन में व्यस्त हैं.इस फ़िल्म में वो एक पत्रकार के रोल में दिखेंगी.इसके निर्माता जॉन अब्राहम जो फ़िल्म में नायक की भूमिका में हैं. इसका निर्देशन शूजित सरकार ने किया है.नरगिस बताती हैं, "फ़िल्म में मैंने काफी मुश्किल परिस्थितियों में भी शूटिंग की है. मैं एक ऐसी पत्रकार का किरदार निभा रही हूं जो युद्धग्रस्त परिस्थितियों में ख़बरों को कवर कर रही है."'मद्रास कैफ़े' 23 अगस्त को रिलीज़ हो रही हैइसके अलावा नरगिस ने आने वाली फ़िल्म 'फटा पोस्टर निकला हीरो' में एक आइटम डांस भी किया है.इसके बारे में उन्होंने बताया, "मैं डांस करने से पहले ख़ासी नर्वस थी. मुझे शाहिद कपूर जैसे बेहतरीन डांसर के साथ जो डांस करना था. साथ ही इसमें काफी लटके झटके भी थे. लेकिन मेरी मेहनत का अच्छा परिणाम आया है."नरगिस फ़करी एक भारतीय पिता और अमरीकन मां की संतान है. फ़िल्मों में आने से पहले वो मॉडलिंग किया करती थीं.रणबीर कपूर के साथ इम्तियाज़ अली निर्देशित 'रॉक स्टार' से उन्होंने अपना बॉलीवुड करियर शुरू किया था.(बीबीसी हिन्दी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)